
AIDO“ = VAIKAMS 


ALTORIUS 


Dangun kyla maldos žodžiai, 
Dega žvakės pamažu, 
Atsiklaupus prie altoriaus, 
Man ir gera ir gražu. 


Visos mintys visi norai 

Pas Aukščiausį skrenda jie... 
Tik prie Jėzaus, kurs altoriuj, 
Tik Marijai danguje. 


Čia jauku taip, čia taip gera 
Tarp kolonų išdidžių, 

Gražūs norai širdyj šnera, 
Sielos balsą aš girdžiu. 


Būk, moksleivi, visad geras, 
Artimą gerbk visada, 
Džiaugsis tavim tuomet Dievas 
Ir tėvynė Lietuva. 


J. Mackevičius. e 

NEMUNAS 


Alytus 


Plaukti Nemunu iš Merkinės 
į Alytų vien smagumas. Jo kran- 
tai kaskart darosi gražesni ir įvai- 
resni. Pats Nemunas kai kur pri- 
bėga ir glaudžiasi prie aukštos 
pakrantės, kitur plačiai išsilieja ir 
plaukia tarp margažiedžių pievų ar 
krūmais apkaišytų kraštų. 

Artinamės prie Alytaus. Nemu- 
nas vingiuoja tarp pušynų. Štai 
pasirodė pirmosios pirkaitės, prie 
jų daržai, sodai ir sodeliai. Nemu- 
ne maudosi vaikų būriai, krykš- 
tauja, džiaugiasi. Štai ir tiltas, ku- 
ris jungia abi Alytaus dalis: vil- 


niškę ir suvalkinę. Ant šio tilto 
1919 m. vasario 13 d. žuvo kari- 
ninkas Juozapavičius. Bet apie 


Alytaus praeiti pradėkime pasakoti 
iš pradžios. 

Alytus labai senas miestas. Jis 
tokio pat senumo, kaip Trakai 
arba ir Vilnius, tad nėra tikrų ži- 
nių, kas jį pradėjo kurti. Tiek tik 
žinoma,kad Alytus turėjo pilį, kuri 
pastodavusi kelią priešui, besiver- 
žiančiam Lietuvon iš vakarų. Kelis 
kartus jį ėmė ir degino kryžiuo- 
čiai, nes pro jį eidavęs kelias į 
Vilnių ir Trakus, kur jie traukdavo 
grobio ieškoti. Kelis kartus tą pilį 
atstatydavęs kunigaikštis Kęstutis, 
išvijęs kryžiuočius iš „mūsų krašto. 
Per karus su kryžiuočiais nuken- 
tėjo ne vien Merkinė, Alytus ir kiti 
miestai prie Nemuno, bet ir visas 
kraštas nuo Nemuno į vakarus. 
To krašto gyventojai sudavai ir 
kuršiai ilgai spyrėsi užpuolikams, 
pagaliau, neišlaikė jų spaudimo ir 
pasitraukė į rytus ir į šiaurę. Tuo 
metu susmuko ir vakarinė Alytaus 
dalis, o išaugo rytinė, vilniškė. 

Vytautas Didysis kryžiuočius 
sumušė ir atgrasė juos veržtis Lie- 
tuvon. | ištuštėjusį Sudavų (dabar 


Suvalkų) kraštą pradėjo traukti mū- 
sų protėviai iš kitų Lietuvos kraštų 
ir čia iš naujo kurtis. Ir vėl atsi- 
gavo vakarinė, suvalkinė Alytaus 
dalis ir pradėjo vytis vilniškę dalj. 

Lietuvos karaliai rūpincsi Aly- 
taus ateitimi. Jie suteikė jam mies- 
to teises ir įvairių lengvatų, kad 
tik jis augtų ir turtėtų. Tačiau Aly- 
tus gražiausiai pradėjo tarpti prie 
rusų, kai jie jame pradėjo statyti 
tvirtovę ir pradėjo tiesti kelius: 
geležinkelį į Gardiną (per Suval- 
kus), plentus į Kalvariją, Seinus, 
Daugus, Kauną, Merkinę. 

Užėjo Didysis karas. Alytiečiai 
su baime laukė vokiečių puolimo. 
Jų miestas buvo tvirtovė, o tvir- 
tovių gyventojams karo metu dau- 
giausia tenka nukentėti. Tačiau ru- 
sai iš Alytaus pasitraukė be mūšio, 
miestas beveik nenukentėjo, ir aly- 
tiečiai lengviau atsikvėpė. Atėję 
vokiečiai padarė jį apskrities mies- 
tu. Nuo to laiko jis pradėjo dar 
sparčiau augti. 

Didysis karas ėjo į galą. Mūsų 
engėjų galybė palūžo. Vergijos 
pančius traukė estai, latviai, lietu- 
viai, lenkai. Visos šios tautos sku- 
biai kūrė savo kariuomenes, kad 
galėtų apginti atgautąją laisvę. 1919 
metais iš rytų traukė rusai bolše- 
vikai ir nešė mums vėl nelaisvę. 
Reikėjo nuo jų gintis, reikėjo juos 
išvaryti iš savo žemių. 


Bolševikai jau užėmė Vilnių, 


iš Vilniaus traukė toliau į vakarus, 


į Kasną. Jų vadovybė įsakė ke- 
liems pulkams pereiti Nemuną ir 
užimti Suvalkų kraštą. Lietuvos 
kariuomenė tuo metu tik kūrėsi, 
tačiau narsiai stojo į kovą. Įvyko 
susirėmimų prie Daugų, Stakliškių, 
Jezno: „Lietuvos kariuomenė pri- 
versta buvo trauktis. Besitraukda- 
ma į Alytų gynė, kiekvieną žemės 
žingsnį. Ant Alytaus tilto 1919 m. 

vasario 13 d. krito nuo bolševiko 
(paleistos kulkos pulko vadas ka- 
Trininkas Juozapavičius, kai jojo su 
paskutinėmis pulko dalimis iš vil- 
niškės Alytaus dalies į vakarinę. 
Šiam didvyriui dabar pastatytas 
paminklas, jo mirties momentas 
jamžintas į paveikslą, kuris dabar 
yra išstatytas Karo Muziejuje Kau- 

ne. Kitą dieną bolševikai iš Aly- 
taus buvo išvyti. | 

Dabar Alytus turi daugiau kaip 
pusaštunto tūkstančio gyventojų. 
Jame yra kelios mokyklos, dvi 
bažnyčios, geros ligoninės. Miestas 
auga, turtėja ir gražėja. 

Iš Alytaus plaukime į Rumbo- 
nius. V 


mbe EEE ——— 


AŠ LIETUVIS 


Aš gimiau lietuvis 
Ir lietuvis būsiu. 
Dirbsiu, kiek galėsiu, 
Aš tėvynei mūsų. 


Jai aukosiu darbą, 
Jai aukosiu mintį, 
Jei ją pultų priešas 
Drąsiai stosiu ginti. 


Kad reikėtų mirti, 
Mielai aš sutiksiu: 
Mat, gimiau lietuvis, 
Juo ir pasiliksiu. 


Ad. Keraitis. 


—1—2315— —— 


Didvyriškas vaikas 


Mikalinės sodžiuje Račinskų 
Šeimoje auga 7 metų Algirdukas 
ir 4 metų sesytė. Algirdukas va- 
sario 15 d. išgelbėjo skęstančią 
Savo sesutę. Buvo taip: 

Mikalinės kaime yra gal trijų 
metrų gilumo kūdra. Iš jos kas 
žiema piausto ledą ir veža į le- 


dinę. Tas pat buvo padaryta ir 
šiemet. 
> Vasario 15 d. per kūdrą ėjo 


Račinskų 4 metų mergaitė. Ji 
užėjo ir tą vietą, kur buvo ledas 
išpiautas ir didžiulė eketė užtraukta 
Plonučiu ledu. Mergaitė įlūžo, pra- 


dėjo rėkti. Jos riksmą išgirdo ma-- 


Zasis Algirdukas ir paskubėjo gel- 
bėti sesytę. Bet ir jis įlūžo ton 


-mėjo vietos K. O. P. 


eketėn. Nusitvėręs ledo, šiaip taip 
išlipo. Bet nebėgo namo, tik, nu- 
tvėręs ilgesnę lazdą, padavė jos 
galą sesutei, prisitraukė prie stip- 
resnio ledo, už rankelių ištraukė 


iš vandens ir atsivedė namo. .Įki -*: 


namų buvo apie 100 „metrų kelio; ; 
lėjęs e 
ji tik nenuskendo, dėl jos ir aš 


turėjau išsimaudyti: ©0000% 


ki 


pirkion, jis tarė: — Tėveli, - : 


Didvyrišku | berniuku susido- 
vadovybė ir 
kaimynai. Visi negali atsistebėti 
Algirdūuko sumanumu ir šaltakrau- 
jiškumu. -Juk jis nei nelaimės 
metu, nei po to neverkė... 


Kaimynas. 

Vėl atgijom 


Lauke balta — 

Lauke šalta. 

Lauke šiaurės 

Vėjai groja. 
Lauke snaigių 
Milijonai 
Laksto, skraido, 
Mus vilioja...“ 

Kas mums vėjai?! 

Kas mums audros?! 

Vėjų, audrų 

Mes nebijom. 
Kai pradėjo 
Snaigės kristi — 
Savo „žygiais“ 
Vėl atgijom. 

Vėl atgijom, 

Vėl išėjom 

Iš trobų 

I gatvę žaisti. 
Nusibodo 
Jau purvynai. 
Metėm liūdną 
Rudens skraistę. 

Pr. Imsrys 


— anpe 


Berželis ir aš 


Ko, berželi, viduj lauko | Ilgu tau gal, svyruonėli, 
Taip žemai siubiuoji? Be tankios giružės, 

Liūdna gal, kad vienui vienas Kur daugiau yra tavo brolių, 
Su vėju kamuojies? Vėjas mažiau ūžia? 


Aš padėsiu tau, berželi, 
Su vargais kovoti, 
Nes ir aš esu bedalis 
Mūs pasaulio plote. 
L. Basys. 

Stasiukas buvo labai smal- 
sus. a 

Kartą Stasiuko tėvas su- 
žvejojo didelę lydeką ir par- 
nešė namo. Jau norėjo išnešti 
į rūsį, bet čia pribėgo Sta- 
siukas. 

— Duok, tėveli, man pri- 
sižiūrėti lydekai, — paprašė jis 


tėvelio. — Aš noriu pažiūrėti 
jos dantų. 

Jis, išžiodęs lydeką, įkišo 
į gerklę pirštus. Bet lydeka 


buvo dar gyva ir suspaudė 
Stasiuko pirštus. Stasiukas su- 
riko ne savo balsu. Pribėgęs 
tėvelis išlaisvino jo pirštus iš 
lydekos nasrų. Kai Stasiukas 
nustojo verkti, tėvelis tarė: 

— Stasiuk, nebūk perdaug 
smalsus. 

Kitą kartą Stasiukui teko 
eiti į miestelį pro kalvę. Prie 
kalvės durų jis pamatė pa- 
mestą pasagą. Stasiukas, nie- 
ko nelaukdamas, pasilenkė ir 
griebė pasagą, tik sukliko “r 
metė ją į šalį. 

Stasiuko riksmą išgirdo 
kalvis. Jis pažvelgė pro duris 
ir pamatė verkiantį vaiką. Su- 
žinojęs jo nelaimės priežastį, 
jis tik pasakė: 

— Vaikeli, nebūk perdaug 
smalsus. 


Nuo to 
buvo santūresnis. 


laiko Stasiukas 
K. Č— nis. 


Apie ką jie galvoja? 

"Ateities artojai 


Tu vaikut s, aš vaikutis, 
Mes vaikai abu, 
Todėl branginkim, mylėkim, 
Kas kilnu, gražu. 

Kai užaugsim-—būsim vyrai, 
Būsim šienpioviai, 
Plieno dalgėm iškaposim 
Daug vargų čionai. 


-OlOIO 


Mes dar būsime artojai — 
Tėvų laukuose 
Plėšim vagą užsimoję — 
Laimė mūs juose. 

Kad užsėsim meilės sėklą 
Broliam, seserim -— 
Niekis, kad vaikučiai esam, 
Tikim ateitim! 

Laukutis. 


Latvijos lietuviuko laiškas 


„Brangūs broliukai ir sesytės 
„Varpelio“ skaitytojai! 


Šį kartą jums parašysiu, kaip 
mes šventėmė estų nepriklauso- 
mybės šventę. 

Estija, nedidelė valstybė, šalia 
Latvijos. Ji turi pusantro miljono 
gyventojų. Jos vėliava mėlynai— 
juoda—balta, — kas reiškia dangų, 
žemę ir jurą. 

io mėnesio 24 dieną estai 
šventė savo nepriklausomybės 21 
metų sukaktuves. Su jais minėjo 
latviai ir mes, lietuviai. Ryga bu- 
vo pasipuošusi abiejų tautų vėlia- 
vomis. Visose mokyklose buvo su- 
ruošti iškilmingi aktai, paskaitos. 
Mūsų mokyklos vedėja p. T. Civi- 
lytė mums papasakojo apie estų 
tautą, jos vargus ir kovas už lais- 
. ve. Dabar estai, laisvi būdami, su- 
darė vienybę su Lietuva ir Latvi- 
ja, kartu su jomis eina ir, jei juos 
pultų, kartu ginsis. 

Parašysiu kiek ir apie lietuvių 
mokyklas Rygoje. Mokyklų yra 
keturios. Iš jų trys pagrindinės ir 
viena gimnazija. Visų mokyklų 
vedėjai lietuviai. Aš lankau ma- 


žiausią iš jų, Rygos miesto trečią= 
ja pagrindinę mokyklą. Mūsų mo- 
kykloje yra 36 mokiniai. Mes visi 
mokomės lietuviškai. Latviškai mo- 
komės latvių kalbos, Latvijos isto- 
rijos ir Latvijos geografijos. Be- 
to. mes mokomės anglų kalbos, 
kuri man gerai sekasi. Mūsų mo- 
kykloje yra šitokios pamokos: 
lietuvių kalba, latvių kalba, anglų. 
kalba, matematika, Latvijos istori- 
ja ir Latvijos geografija. Dar yra 
ir kitos pamokos: visuotinė istori- 
ja, visuotinė geografija, gamta, 
tikyba, dainavimas, rankdarbiai ir 
gimnastika. Kas tretį sekmadienį 
9 val. mums laikomos pamaldos. 
Sopulingoje Dievo Motinos bažny- 
čioje, kur einame organizuotai su 
mokytojais. | tą bažnyčią eina ir 
gimnazijos mokiniai. Šv. mišų me-- 
tu mes giedamė giesmes. Po mi- 
šių kunigas pasako mums pa- 
mokslą lietuviškai. Po pamaldų 
einame į muziejus arba kiną, kur 
rodo kultūrines filmas. 


Jūsu broliukas 
Gediminas V. 
Ryga, 1939 metų vasario 28 diena. 


R 

Ką jūs darote iš ryto? 


Ukininkas 

Viename kaime gyveno 
turtingas, bet kietaširdis ūki- 
ninkas. Jo ūkis buvo didelis, 
pats vienas jo apžiūrėti neiš- 
galėjo, tad turėjo samdytis 
tarną. 

Visi žinojo ūkininko „šykš- 
tumą ir niekas nenorėjo eiti 
pas jį tarnauti. Tik po ilgų 
ieškojimų jam pasisekė, pa- 
galiau, surasti tokį jaunuolį, 
kuris sutiko pas jį tarnauti. 
Tarno gyvenimas, iš tikrųjų, 
buvo labai sunkus: ūkininkas 
duodavo menkai valgyti ir 
sunkiai dirbti. 4 

Atėjo Velykos. Ūkininkas 
liepė tarnui nuvežti išmaldas 
elgetoms, kurie sėdi prie baž- 
nyčios, ir išdalinti. Veždamas 
tarnas ir pagalvojo: 

— Mano gyvenimas sun- 
kus, labai dažnai esu alkanas. 


ir tarnas 


Ar negeriau aš padarysiu, kai 
pats suvalgysiu šias Dievo do- 
vanas ir už mano šeimininką 
pasimelsiu? 

Kaip sumanė, taip ir pa- 
darė: parsivežė išmaldas namo - 
ir paslėpė, kad šeimininkas 
nepamatytų, o rytą ir vakarą 
pasimelsdavo už jį, prašyda- 
mas pas Dievą šeimininkui 
laimingesnio gyvenimo. 

Kartą ūkininkas susapna- 
vo, kad šiemetinės jo išmal- 
dos buvo Dievui maloniausios. 
Jis apie tai papasakojo tarnui, 
o tarnas jam prisipažino, ką 
buvo padaręs su jo išmaldo- 
mis. Atlyžo kietoji ūkininko 
širdis, ir jis nuo to laiko buvo 
daug geresnis savo tarnams: 


geriau juos maitindavo ir ge- 


resnį atlygį duodavo už darbą. 
Alg. Akstinas. 

Petrelis medžius kerta 


Petrelis vos išprašė tėvelį, kad 
jį drauge miškan paimtų. 

— Aš tėčiui padėsiu medžių 
kirsti, — sako jis. 

— Mažas iš tavęs kirtėjas, dar 
„kirvio nepakelsi, ar koją įsikirsi. 
Tik bėdos turėsiu. 

— Oi ne, tėti, pažiūrėsi, kaip 
aš kirsiu. Jau ir mažesnį kirvį 
įdėjau vežiman, — kalbėjo net su 
ašarom akyse. 

Tėvui pagailo. 

— Na, važiuok, kad taip jau 
nori. Tik šiltai apsirenk, oras da- 
bar nesveikas, — ir užmetė Petre- 
liui ant kojų senus kailinius. Pet- 
relis visą kelią nekantravo, klau- 
sinėjo tėtį, ar toli miškas, ar aukšti 
ten medžiai auga Vos įvažiavus 
miškan, vėl klausė: 

— Ar prie tų gražių eglaičių 
sustosime? 

Galop tėvas sustabdė arklį ir 
pasakė: 

— Petreli, tai jau čia. Lipk iš 
vežimo! 

Bet jo nereikia raginti, jau se- 
nai iššoko. Tėvas atkinkė arklį ir 
padavė ėsti. Kailinius nusivilkęs 
metė vežiman ir, paėmęs kirvį, 
dairėsi, kurį medį pirmuoju kirsti. 
Nužiūrėjo storesnį beržą ir pa- 
spiaudęs delnus, užsimojo kirviu. 
Skiedros tik lakstė į šalis. Petre- 
lis, nuošaliai stovėdamas, stebėjo 
tėvo darbą. 

— Petreli, saugokis, 
grius! — išgirdo šauksmą. 

Atšoko toliau. O šakos tik su- 
traškėjo, darydamos sau kelią, ir 
pumt nugriuvo žemėn. Vienas aki- 


beržas 


mirksnis! Tėvas jau genėjo beržo 
šakas. Ir vėl kirto kitą. Medžiai 
griuvo vienas po kito: didesni ir 
mažesni. Petreliui nusibodo ste- 
bėti tėvą, jis jau pats mokėsi 
kirsti. Iš vežimo paėmė savo kir- 
vį, paspiaudė, kaip tėvas, delnus, 
ir renka medį. Prieis prie vieno, 
pakapos, pakapos — negriuva, ir 
eina prie kito. Staiga jo akys nu- 
krypo L eglaitę. 

itą tikrai nukirsiu, — pa- 
galvojo Petrelis. Ir visai rimtai 
ėmėsi darbo. Net kakta iškaito. 
Bet vargšelis, tik akim dar buvo 
prityręs. Visai nepastebėjo, kad 
eglaitė silpnai laikosi kamieno ir 
tuoj grius. Smarkiai užsimojęs 
kirviu ne eglėn pataikė, o sau 
kojon. 

— Ai! — riktelėjęs sugriuvo. 
Tėvas, išgirdęs Petrelio riksmą, 
žvilgterėjo ton pusėn: sūnus ir eglė 
gulėjo kniupsti. Atbėgęs, išvydo 
pro prakirstą batą beseveržiantį 
kraują. Tiesiog plėšte nuplėšė ba- 
tą nuo kojos. Smarkiai apvyniojo ją 
rankšluoščiu, kuriuo važiuodamas 
miškan buvo kaklą sau apsupęs. 

Petrelis lyg iš miego pabudo. 
Išbalęs dairosi aplinkui, kas įvyko, 
kad jis vežime? Tik skausmą pa- 
jutęs, prisimena. Ratai riededami 
kraiposi į visas šalis ir dar labiau 
skaudina koją. Akys net ašaromis 
pasrūva. Bet nesiskundžia tėčiui, 
nepravirksta garsiai. 

— Juk iš mano kaltės 


tėtis 


sugaišo pusę dienos. Jei verksiu, 
daugiau niekur neims su savim! — 
maldo pats save Petrelis. 


Miglė. 

2) TRYS ŽIRGAI 


Pasaka. 


Zirgai nubėgo, o mūsų vaikinas 
nusiskubino karaliaus dvaran. 

— Na, dabar vagys daugiau 
šieno nevogs, — pasakė jis atėjęs, — 
tad meldžiu atiduoti man jauniau- 
siąją dukrelę. 

Karalius, norėdamas įsitikinti, 
ar tiesą kalba vaikinas, nuėjo į lan- 
kas šieno apžiūrėti, kūgių sukaityti. 
Ir jis turėjo pripažinti, kad vaiki- 
nas nemeluoja. Bet jam labai pa- 
gailo savo dukters išleisti už tokio 
prasto berniuko. 

— Aš labai gailiuos, — sako jis 
besipiršančiam jaunuoliui, — kad 
prižadėjau savo dukterį šienava- 
gius sugavusiam. Imk tu už darbą 
šimtą muštinių ir eik sveikas namo. 
Tau užteks, manau, ir to. 

Su karalium negi pasiginčysi 
ar pasibarsi, — reikėjo sutikti. Vai- 
kinas išeidamas tik paaimanavo: 

— Jauniausioji karalaitė turi būti 
mano! Esu dar jaunas ir galiu pa- 
laukti... Ačiū už muštinius, 


V. 


Išėjęs iš dvaro, vaikinas norėjo 
eiti namo. Tačiau susigriebė. 

— Karalius dukters už mane 
leisti nepanorėjęs todėl, kad aš 
esu labai prastas žmogus. Man 
reikia mokytis ir lavintis, kad pri- 
lygčiau karaliaus dukteriai. Namie 
iš manęs šiuos pinigus atims ir 
neturėsiu už ką mokintis. Tad ge- 
riau eisiu ieškoti mokyklos. 

Beeidamas keliu, vaikinas pri- 
ėjo gražų dvarą. Jame jis sustojo, 
surado daržininką ir pastojo pas jį 
mokiniu. Daržininkas, priimdamas 
iš jo šimtą muštinių, pažadėjo juos 
jam grąžinti, kai panorės nuo jo 
atstoti. Mat, daržininkui už moks- 
łą pakako ir nuošimčių. 


VI. 


Praslinko metai. Vyresnioji ka- 
raliaus duktė sumanė ištekėti. Ir 
prašė ji karaliaus sukviesti visos 
karalijos kunigaikščių ir didžiūnų 
jaunikaičius, iš kurių ji galėtų iš- 
sirinkti sau tinkamiausį. Karalius 
taip ir padarė. Paskirtą dieną su- 
sirinko daugybė jaunikaičių ne tik 
iš jų valstybės, bet ir iš svetimų 
kraštų. Vaikino mokytojas-— darži- 
ninkas nupynęs vainiką iš gražiau- 
sių gėlių, paprašė vaikiną nunešti 
jį karalaitei. Vaikinas prie karalai- 
tės lango, jai matant, vainiką iš- 
ardė ir čia pat dar gražesnį naują 
nupynė. Už tai iš karalaitės gavo 
keturis muštinius. Kai sugrįžo dva- 
ran, jis pasiprašė pas‘ daržininką 
leisti ir jį pasižiūrėti, kaip karalai- 
tė rinksis vyrą. Daržininkas sutiko. 
Vaikinas smuko pakrūmėn ir ten 
pakratė sidabro kamanas. Kaip be- 
matant stakt prieš jį sidabru klo- 
tas žirgas, o ant balno gražiausių 
drabužių ryšulys. Vaikinas apsirėdė 
jais, sėdo ant žirgo ir nujojo į ka- 
raliaus dvarą. Tik jis atjojo, visų 
akys įsmego į jį ir viens kito 
klausinėjo, iš kur galėjo atvykti 
toks kunigaikštis. Ir buvo ko ste- 
bėtis: kas do žirgas, koks žirgo 
aprėdymas, o raitelis blizga, tvis- 
ka, lyg aitvaras! Karalaitė kaip tik 
išėjo, jį tuojau patėmijo. Praeida- 
dama pro kitus, juos vos tik aki- 
mis užmetė, prie mūsų vaikino 
priėjo. 

— Šis bus mano vyras, — tarė 
ji, rodydama mūsų vaikiną. Bet ne- 
suspėjo nė tėvui pranešti, kaip 
vaikinas, lyg rūkas, išnyko. Nebu- 
vo ko daryti, karalaitė turėjo rink- 
tis antrą jaunikį. Karaliaus rūmuo- 
se buvo iškeltos didelės vestuvės: 
tris dienas ir tris naktis sukvies- 

tieji svečiai valgė, gėrė ir links- 
minosi. 
VII. 


Praslinko dar metai, Antroji 
karalaitė sumanė tokiu pat būdu 
išsirinkti vyrą. Ir dabar, kaip ir 
pernai, suvažiavo ir sujojo daugy- 
bė jaunikių ir geriausių šeimų. Ir 
šį kartą daržininkas per mūsų vai- 
kiną buvo nusiuntęs gražiausį vai- 
niką, kurį vaikinas karalaitės akyse 
dar gražiau perpynė. Daržininkas 
ir vėl leido vaikinui nuvykti pasi- 
žiūrėti, kaip karalaitė rinksis vyrą. 
Vaikinas, nubėgęs pakrūmėn, pa- 
kratė aukso kamanas. Ir atsistojo 
„prieš jį auksu dengtas žirgas su 
dar gražesniais drabužiais. Apsirė- 
dęs ir sėdęs ant žirgo, nujojo jis 
prie kitų į karaliaus dvarą. Tuo- 
jau išėjo karalaitė ir, priėjusi prie 
vaikino, tarė: 

— Šis bus mano vyras! 

Tarnai, bijodami, kad neatsi- 
tiktų, kaip pernai, kibo kas arklį 
laikyti, kas vaikiną nuo žirgo nu- 
traukti. Bet kur tau! Kaip atsistojo 
piestu žirgas, kaip šoko aukštyn, 
tarnai lyg grybai nubyrėjo Tiek 
vaikiną ir jojo puikų žirgą ir te- 
„matė! Nebuvo daugiau ko daryti, 
reikėjo karalaitei kitą vyrą rinktis. 
Vestuvės buvo keliamos per visą 
savaitę. 


VIII. 


Praslinko vėl metai. Dabar jau- 
niausioji karalaitė sumanė ištekėti 
ir išsirinkti sau vyrą tokiu pat 
būdu, kaip išsirinko jos vyresnė- 
sės sesers. Vėl buvo sukviesti visų 
didžiūnų jaunikaičiai. Ir dabar dar- 

žininkas per vaikiną nusiuntė la- 
bai gražų vainiką, kurį vaikinas, 
karalaitei matant, išardęs perpynė 
dar gražiau. Atidavęs vainiką, jis 
skubiai nubėgo pakrūmėn ir pa- 
kratė deimanto kamanas. Beregint 
atskrido deimantais nusagstytas 
žirgas su dar gražesniais drabu- 
žiais. Kaip apsirėdė, kai atsisėdo 
ant žirgo, — ir lygaus jam visa- 
me pasaulyje nebuvo. Nujojo jis į 
karaliaus dvarą. Išėjusi karalaitė 
tuojau jį pastebėjo ir, priėjusi prie 
jos, pasakė: 

— Šis bus mano vyras! 

Tarnai, kaip skruzdės, apspito 
mūsų vaikiną: įsikabino kas į žir- 
go kojas, kas į uodegą, kas į kil- 
pas. Kaip prunkšterės žirgas, kaip 
pradės kilti vis aukštyn ir aukš- 
tyn, visi, kam buvo miela gyvybė, 
paleido už ko buvo įsikabinęs ir 
krito žemyn, lyg varlės lepsėdami. 
Tiek mūsų vaikiną ir jo arklį ir 
tematė. 


Karalaitė jau nebenorėjo iš 
kunigaikščių sau vyro rinktis. Ji 
pasakė, kad ji geriau tekėsienti už 
daržininko mokinio. Ko tėvai ne- 
darė, — ir pyko, ir barė, ir ge- 
ruoju meldė, kad to nedarytų, —bet 
karalaitė užsispyrė ir gana. Supy- 
kęs tėvas karalius įsakė pašaukti 
daržininko vaikiną, sutuokė su 
savo dukra, bet jokios puotos ne- 
bekėlė ir kraičio jokio nepaskyrė. 
Davė tik vieną seną malūną su 
sulaužytomis girnomis, kad tenai 
išsikraustę, bemaldami sau duoną, 
bado nekentėtų. 


(B. di). 

VARPELIS 


Mažyčiai dainiai 


Buvo kovo pradžia. Saulė iš 
dangaus šypsojosi kaip niekad. 
Kiekvienu savo meiliu spindulėliu 
nešė pavasario dvelkimą. Sniegas 
laukuose čežo, tirpo ir kliukeno 
upeliūkščiais pakalnėsna, daubos- 
na, kloniuosna, ežeruosna, upėsna. 
Toki mielą metą norėjosi būti van- 
dens lašeliu ir keliauti drauge su 
juo į Nerį, Nemuną, Baltiją. Toks 
didelis išsiilgimas sieloje augo, 
tvenkėsi. Danguje kartais kyšter- 
davo pilkšvas, skystas debesėlis. 
Nubraukdavo iš vieno pakraščio 
kitan ir išnykdavo ten, už akira- 
čio. Beržynuose, girdėti, ulbėjo te- 
tervinai. Taip smagu, taip miela, 
ir taip lengva darėsi širdyje, krū- 
tinėje, visame kūne. Pleikėmis pa- 
juodusi, garuojanti žemė kvepėjo, 
traukė, masino. Tokia gera ta mo- 
tina žemė. Taip ji, pavasarėjant, 
sava ir suprantama darosi, kad, 
rodos, priglaustum prie jos širdį 
ir alsuotum drauge su ja; priglau- 
stum ausį ir klausytum jos paslap- 
tingos kalbos, saldaus niūniavimo, 
lyg motinos lopšinės. 


* 


Jurgelis tokią dieną ėjo iš mo- 
kyklos. Oras tada buvo dar kait- 
resnis, žemė dar labiau kvepėjo. 
Laukuose tvenkėsi lyg ūkana. Ne, 
tai ne ūkana buvo. Tai buvo že- 
mės motinos prakaitas. Tarpais 
Jurgelis sustodavo lyg ko išgirsti 
norėdamas, bet nieko negirdėjo. 
Todėl vėl ėjo dairinėdamasis, šyp- 
Sodamasis visosna šalysna. Apsun- 
ko jam knygos, nusibodo rašalu 
Ir visokiais dažais nutepliota me- 
dinė skrynutė, kurioje knygas ir 
sąsiuvinius jau ketvirti metai tam- 
Po ir tampo. Siaura šikšnelė jam 
Petelius nugraužė. Todėl dabar ne- 
Ša skrynutę rankoje pakarinęs, mo- 
Sikuoja ja priekin ir atgal. Ir eina, 


Šiandien mokykloje jam nela- 
bai sekėsi. Nemokėjo pasakyti eilė- 
raščio: „Žiemos naktis". Tarpais 
galvoja, pusbalsiu kalba: 

— Ir kas per naktis! Dega 
žvaigždės aukštai... Ne. Zvaigždė 
visai nedega. Jis mirkčioja, tartum, 
akutės... 

Keistas vaikas tas Jurgelis. Jis. 
dažnai pradeda mokykloje sakyti 
tokias eilutes, kurių nieks nėra 
parašęs. Mokytojas iš jo tik pasi- 
juokia, sako: daug geriau padary-- 
siąs, jei išmoksiąs tų, kurios teip 
gražiai sukurtos. Jurgelis todėl 
nuolatos susirūpinęs, bet kai išeina 
laukuosna, jis šypsojasi šypsojasi. 
Tada jis išsako visus eilėraštukus, 
kurie jo jaunoje širdelėje kiūti. 
Paberia juos į visas dienas ir eina 
pats besišypsodamas, lyg sakyda- 
mas: aukite ir žydėkite. Zingsnį 
po žingsnio kopia dabar jisai į kal- 
nelį, iš kurio toli toli matyti. Ten 
Vydiškių bažnyčios bokštas, nauja 
skarda dengtas, saulės spinduliais. 
apžertas, bedasi debesysna. Ten 
toli toli, vos įžiūrėti gali, Link- 
menų bažnyčia iš miškų ir ežerų 
dviem smailučiais bokšteliais kyšo. 
Arčiau ežerai ir ežerai. Tarpais 
tamsios pušynų juostos, lygios 
lyg tik ką kirptos avys. Atsigrįžta. 
Kitoj vėl pusėj rudi kaimai pašlai- 
tėse sutūpę. Lyg varnos ant pliko 
medžio šakų išmėtytos vienkiemių 
trobos. 

Ir sunkiasi vaiko širdelėn visa 
ta aplinka, ir ugdo jame didelį 
gimtosios žemės dainių, prakaito 
ir darbo garbintoją. O jis dabar 
eina — dar mažas vaikiukštis — ir 
kartoja: 


Žemėj prakaitas ir rankos, 
žemėj darbas virti turi: 

kol jaunystės dar netekę — 
eikim, broliai, žemės purint... 

Kita eilutė nutrūksta jo lūpose, 
nors jauna širdelė puikiai moka 
ir žino. Jo giliam jausmui dar ma- 


ža žodžių, dar nėra reikiamo 
rūbo. 

Sustoja. Kas tai? Kieno tas 
balsas? 


— A, tai tu, paukštuke, — ne- 
tveria džiaugsmu Jurgelis, išvydęs 
pilką paukštuką, padangėsna ky- 
lantį. 

— Na, aukščiau, sparčiau, skar- 
džiau,—ragina jį sustojęs ir žavisi 
jo daina, pirmu pavasario pranašu. 


x 


Dažnai Jurgelis girdi padangėse 
skardenančius vyturius. Maži, pilki 
paukštukai pakyla nuo žemės ir 
skrenda stačiai saulėn. O jų ža- 
vios dainos klauso visa artojų že- 
mė, visi artojai. Jurgelio sieloje 
kraunasi pavydas tiems mažyčiams 
sparnuotiems dainiams. Jis sten- 
giasi su jais lenktyniauti. Lenkty- 
niavimo jam maža. Jis nori pra- 
lenkti tuos sparnuotus dainius ir 
užtraukti tokią dainą, nuo kurios 
ssudrebėtų visa žemė, kuri šiurpu 

nukrėstų kiekvieną artojo kūną: 
paskatintų jį milžinų vertiems dar- 
bams ir žygiams. 


Zemėj prakaitas. ir rankos, 
žemėj darbas virti turi: 

kol jaunystės dar netekę — 
eikim, broliai, žemės purint. 


Juodžemiai būtų ar moliai — 
mūsų rankos derlių duos jiem, 
savo širdis, karštus norus 
juosna imsim ir pasėsim. 


Be dainos nei žingsnio vieno, 
be darbų didžių, garbingų 
mes nemokame šiandieną 
eiti žingsnio lyg sustingę. 


Ei, darban, artojų sūnūs! 
žemė šaukia, šaukia močia! 
Moliais, juodžemiais ir liūnais 
žengti galime ir mokam)! 


Taip šaukė mažas artojų sūnūs 
savoj jaunystėj, tokia daina tuo 
tarpu guodė ir skatino tik save 
patį. Bet laukė dienos, valandos, 
minutės, kada jo balsą girdės visa 
artojų žemė... P 


"Žiemai traukiantis 


Kasdieną saulutė 
Vis kyla aukščiau. 
Šiaurys, tas beširdis, 
Paliks mus tuojau. 


Nuo upių ir balų 
Išnyks vėl ledai — 
Žiema, nors nenori, 
Pasitrauks liūdnai. 


Ji trauksis į šiaurę, 
Į savo namus, 

Ir vėl iki gruodžio 
Ten tūnos ir bus. 


ane 


Nr 9(44) 

BENYS KEPĖ BLYNELIUS... 

Teko kartą Benediktui 
Vienam namuos pasilikti 
Nemažai prabėgo laiko, 
Jau ir valgyt nori vaikas, 
O negrįžta ir gana 

Nei tėvelis nei mama. 


Benys labai mėgo blynus, 
O jis matė, kaip gamina 
Juos mamaitė mylimoji, 


Tai vyruks sau ir galvoja: 


„Kol sulauksiu aš pietų, 
Pats blynelių paskepsiu. 


Rado jis truputį mielių, 
Vandenėlio šiek tiek šilto 
Ir netrukus, gerbiamieji, 
Tešlą jis maišyt pradėjo. 
Na ir dirba jis stropiai — 
Blynai skanūs bus tikrai! 


Benys šitam darbe savo, 

Žinot, taip įsikarščiavo, | 
Jog dubens neišturėjo — 
Dubuo žemėn nugarmėjo... 
Žuvo blynai! Vyras mūs 
Sėdi piktas ir niūrus. 


CDG — 

2) Užgavėnės 


IV SCENA 


Stasiukas (staiga ibėga, visi 
krūptelia). Jau eina, eina!.. 


Algirdukas. Kas eina, kas? 
(Algirdukas ir Kęstukas apstoja 
Stasiuką, tuo tarpu su triukšmu 

įbėga Vydutė ir Onytė). 


Stasiukas. 
Petrukas eina... 

Onytė. Bet jų nepažinsite—jie 
persirengę: vienas meška, kitas 
čigonu... 

Kestukas. Čigonu? 

Senutė (piktai, pamėgdžiodama 
Onytę) „meška čigonu, meška: či- 
gonu“, dar irta čia! Aš jums pa- 
rodysiu su tais išmiįslais! (/ namiš- 
kius). Ar aš nesakiau! Dar vaikus 
išgąsdins! (Tėvas ir vaikai, išskyrus 
Aldutę, susigužia prie lango). 

Motina (i senutę, trūkčiodama 
pečiais). Kas čia per išmįslai! Pa- 
manyk, meška persirengė... (už du- 
rų pasigirsta triukšmas). 

Onytė. Ai, ai, kaip baisu! 

Tėvas. Ko čia aičiojate? Sto- 
kite už suolo, patraukite stalą, pada- 
rykite daugiau vietos! Mergaitės 
pas mane! Arčiau, arčiau! Aldutę 
pastatykite ant suolo. Tik nebijo- 
kite! (atsidaro durys ir įeina čigo- 
nas bizūnu ir žvangučiais nešinas 
ir meška vedinas). 


Nars G EINIA 


Čigonas. Garbė Jėzui Kristui! 
Visi. Per amžių amžius! 
Čigonai. 
Aš čigonas „juodabruvis“ 
Iš kitų kraštų „pribuvęs“, 
Kur medus upeliais plaukia,' 
Katės loja, šunys kniaukia, 
Kur degtinę vištos geria, 
Kur tvoras dešromis tveria, 


Puišių Jonukas ir 


Šarkos tyli, žuvys šneka, 
Vakaruos saulutė teka. 
(Visi juokiasi, dargi senutės ir mo- 
tinos ūpas pakyla). 
Aš čigonas meškininkas' 
(Jau berniukams dreba kinkos) 
Iš pirkaitės į pirkaitę 
Vis keliauju su meškaite. 
Sakė šarka ir pelėda, 
Kad su dešrom čia me bėda, 
Pilna blynų, pampuškėlių, 
Kumpių, sūrių, žąsiukėlių, 
Svirnai užkandžių prikrauti, 
Aišku, duos mums paragauti, 
Ne tiktai man — čigonėliui;' 
Bet ir mano meškutėliui. 
(Meškai) 
Na, pašoki mums, meškeli, 
Pasirinkęs (rodydamas) sau porelę! 
(Meška urzgia, eina prie Onytės, 
Onytė pabėga. Meška stveria Al- 
giuką ir ima šokti. Visi juokiasi, 
o čigonas į taktą žvangučiais muš- 
damas dainuoja): 
Nuo stalelio, lig stalelio 
Šok, meškuti, šok polkelę, 
Kumpio, dešros nekliudykit = 
Šeimininkės paprašykit. ł 
(Meška stveria kažką nuo stalo, 
deda krepšin ir vėl šoka) 
Šoki, trypki, pasistenki, 
eimininkei nusilenki 
(Meška nusilenkia) 
Gausi užkandžių žąsienos, 
Pusę kumpio ir telienos. 
Meška. Aš — meškutis, šį ber- 
niuką šokti išmokysiu, 
(Papurtindamas Algiuką) 
Jei neduosi man kumpioko, X 
Aš tave prarysiu. £ 
Aldutė. Ai — ai! Mamyte, duok 


7 BENZ 


„kumpį! 


(Tuo tarpu meška šoka, kattodama 
antrą dainelės. posmą). 
Senutė. Cy-cy-cy! Iš kur tą 
kumpį?! 


d wD o 


Čigonas (dainuoja) 
Šeimininkai, nešykštėkit, 
Mūs meškutį pamylėkit. 
Neškit kumpio ir žąsienos 
Ir medučio ir telienos. 
(Tėvui paraginus, šeimininkė kaž- 
ką riša) 
Duos jums Dievas gaidį drūtą, 
Ožį, jautį, kalakutą; 
Kas čigonui duos kumpioką, 
Dievas moka šimteriopai. 
(Šeimininkė paduoda ryšulėlį. Meš- 
ka nustoja šokus ir paleidžia Al- 
girduką). 
Čigonas. Na meškuti, nusilenki, 
Padėkoki šeimininkei! 
(Meška nevykusiai lenkiasi. 
juokiasi. 


2kart 


Heyz 


Visi 
igonas pritempia prie 
savęs mešką) 

O dabar už ryšulėlį 


vs- {ve 


Sudiev! 
(Čigonas su meška išeina, o pas- 
kui juos išbėga Stasiukas). 
VI SCENA. 


Tėvas. Tai puikiai berniukai 
persirengę. Tai katras jų buvo či- 
gonu? Ar ne Petrukas? 

Onytė. Ne! Petrukas 
mėška. 

Tėvas. Ką tu kalbi?! Tai ge- 
rai moka nuduoti. Bravo! 

Onytė. Bet meška labai juo- 
kingai šoko! 

Tėvas (i Algirduką): A ko? Ne- 
sulamdė tavęs meška? Išsigandai? 

Algirdukas. Ne... Aš iš karto 
pažinau, kad tai Puišų Jonukas. 
Jis ten sako: „nieko nesakyk, aš 
dešrą pagausiu nuo stalo... 

Motina (eina prie stalo). Nėra 
dešros. 

Visi. Ką? Nėra? aokoa 


buvo 


Motina. (nepatenkinta į vyrą), 


Dar juoksis. Pamatysiu, ką valgy- 
si. Nė užsigavėti 
kutinį gabaliuką... 

Tėvas. Ot, ir vėl aš kaltas. 


Vydutė (paslaptingai). Nepy- 


„1 BA Asas ia 


nebus kuo. Pas- ' 


143. 


kit, dėdien, 
gerai. 
Motina (i vyrą). Nestovėk, 
pirkią tvarkyk, reik valgyti.. (Tėvas 
nori tvarkyti, tuo tarpu priemenėje 
vėl pasigirsta triukšmas). 
Senutė. A, va, vėl! (puola prie 
Aldutės, pirkioj sumišimas, motina 
pridengia valgi ant stalo). 
Aldutė (i senutę). Ar vėl meš- 
ka? (Triukšmas priemenėj didėja). 
Motina. Ir pavalgyt nėr kuo- 
met... (Durys atsidaro, įbėga Sta- 
siukas, o paskui ji įeina žydas). 


VII SCENA. 
Žydas (dainuoja). 
Visi vyrai kaimynėlai 
Seną Mausą zyna:, 
Turu pacę, krautuvėlą 
Pas Raulią kaimyną. 
Mano krautuvėla, 
Pelno mazo turėjo, 
Ai, vai, vai! 
Kai antradienį atėje 
Uzgavenų liaikas 
Mausa terbą užsidėjo 
Mausa, ui, nepaikas: 
Mano kaimynėlė 
Duos man ząsiuką 
Ai, vai, vai! 
(Žydas kartoja antrą posmą, tuo 
tarpu tėvas kalba). 
Tėvas. Motin, duok ką tam 
žydui. Jisai moka nuduoti, dargi 
pradžioje nepažinau, kad tai Rimšų 
Antaniukas. (Motina kažką paduo- 
da Onytei, o Onytė duoda žydui). 
Onytė. Še tau, žyde, užsi- 
kąsk! Gal sušalai? Pasišildyk. 
Žvdas. Ačiū! (deda dovaną i 
krepši) 
Uz tą dovanėlą 
Jums atlygins Dievas: | 
Vystos po du kiausinėlu 
Dės kiekvieną dieną. 
Vienas bus' Mausienai, 
Kitas į kiausieną. Sudiev! 
(Išeina. Paskui ji išbėga: Stasiukas), 


(B: d): 


nepykit, viskas bus 

STABTELK, PAGALVOK! 


5 uždavinys 
(Atsiuntė J. S. Bajoras) 


Iš 18 degtukų sudėta 6 lange- 
liai (kvadratai), kaip parodyta brė- 
žinyje. Reikia paimti du degtukai, 
kad liktų keturi kvadratai. 


6 uždavinys 
(Atsiuntė V. Ki-ki) 


Į šiuos langelius 
reikia į-ašyti 8 žo- 
džiai. Šių žodžių 
pirmosios raidės, 
skaitant iš viršaus 
apačion, duos vie- 
no laikraštėlio var- 
dą. 


Žodžių reikšmė 
tokia: 


1. Gyvis, gyvenąs kūdrose ir ba- 
lose. 

2. Kitaip „neregis“. 

3. Ateina po nakties. 

4, Paukštis, gyvenąs balose. 

5. Lapuotas medis. 

6. Miško žvėris. 

7. Virtuvės daiktai. 

8. Šviečia ir šildo. 


Pastaba: Sprendimų lauksime iki 
| kovo 19 dienos. 


Wydawca-Leidėjas L. Cicėnas 


VARPELIS 


Nr 9(44) 


Uždavinių sprendimas 


3 uždavinys 

Galima šiuos skaičius ir kitaip 
sustatyti, bet šis būdaš tvarkingiau- 
sias. 

Reikėjo daboti, kad vienoje ei- 
lėje arba viename stulpely nesikar- 
totų tie patys skaitmens. 


4 uždavinys 


VIENAS 


Iš aštuoniolikos brūkšnelių (deg- 
tukų) sudėtas žodis: „vienas“. 


Uždavinius išsprendė 


1) Čibirai D. ir M. (abu), 

2) Girdziušas J., Kašėta A., Kaka- 
rieka J., Misiūnas A., Sadaunykas J., 
Saliukas P., Sinius J., S nas A., Stepo- 
nėnas A., Untulis M., Viškelis B., Žyde- 
lytė N. (3 uždavinį). 

3) Čeponis K. (4 uždavinį). 

LAIŠKŲ DĖŽUTĖ 


Klajūnui. 
tiks, — įdėsime, 

Bajorui. Eilės dar ne visai geros. 
Reikia daug skaityti, kad galima būtų šis 
tas parašyti. Eiliavimo taip pat reikia 
mokytis ir Žinoti taisykles. Ačiū už at- 
mini 


Prašome atsiųsti. Kas 


mą. i 
Ramunėliui. Ačiū už eiles. Dar ne- 
spėjome peržiūrėti. 


Redaktor-Redaktorius V. Budrevičius 


Drukarnia-Spaustuvė „RUCH“ Wilno, Tatarska 6 


